Izvor: Shutterstock, (ilustracija)

Pripadnici Ministarstva unutrašnjih poslova u Nišu, u saradnji sa Bezbednosno-informativnom agencijom i Višim javnim tužilaštvom u ovom gradu, uhapsili su M.S. (47) iz Niša, zbog postojanja osnova sumnje da je izvršio krivično delo protiv zdravlja ljudi u vezi sa krivičnim delom prenošenje zarazne bolesti, saopštio je MUP.

Sumnja se da on, kao ovlašćeno lice Gerontološkog centra u Nišu, nije preduzeo sve neophodne mere i radnje kako bi sprečio širenje zarazne bolesti COVID-19, usled čega je u ovoj ustanovi zaraženo 135 korisnika usluga i četvoro zaposlenih, dodaje se u saopštenju Ministarstva unutrašnjih poslova.

Osumnjičenom je određeno zadržavanje do 48 časova i on će, uz krivičnu prijavu, biti priveden Višem javnom tužilaštvu u Nišu.

Sve informacije o koronavirusu čitajte u našem Blogu uživo i na stranici Koronavirus.